प्राथमिक विद्यालय लिंजीगंज पर आयोजित बैठक में मौजूद वक्ताओं ने कहा कि शिक्षक घर-घर जाकर अभिभावकों से संपर्क करेंगे और स्कूल न जाने वाले बच्चों को स्कूल में दाखिला कराने के लिए उनसे तथा उनके अभिभावकों से बातचीत करेगा। विद्यालय में अनुपस्थित रहने वाले बच्चों को रोजाना विद्यालय भेजने के लिए अभिभावकों से शिक्षक वार्ता करें और उन्हें समझाएं कि आज के युग में शिक्षा कामयाबी का प्रमुख हथियार है। सर्व शिक्षा अभियान के तहत बच्चों को उपलब्ध कराई जाने वाली सुविधाओं जैसे, नि:शुल्क पाठ्यपुस्तक, ड्रेस, मिडडे मील, वजीफा आदि की भी जानकारी अभिभावकों को दें। प्रधानाध्यापक विद्यालय में गठित प्रबंध समिति की बैठक अपने वार्ड के सभासद से संपर्क कर प्रत्येक माह की 10 तारीख तक विद्यालय प्रबंधन समिति के अध्यक्ष की उपस्थिति में आहुत करवाएं। इस मौके पर दयाशंकर मिश्रा, पायल गुप्ता, शालिनी पांडेय, स्मृति चौहान, चिंकी गुप्ता, मनीष मिश्रा, शमीम बेगम जैदी, वेदपाल सिंह, सुशीला देवी, रामा देवी, दीपक शर्मा आदि मौजूद रहे।